**NEKILNOJAMOJO TURTO VIEŠO AUKCIONO SĄLYGOS**

**I. PARDUODAMAS PAKRUOJO RAJONO SAVIVALDYBĖS NEKILNOJAMASIS TURTAS**

Pastato-sandėlio su gyvenamosiomis patalpomis155/204 (unikalus Nr. 6593-4000-6016, bendras plotas 203,64 kv. m, parduodamas plotas 154,73 kv. m, pažymėjimas plane 2F2b, statybos metai 1934), adresas: J. Janonio g. 11A, Linkuva, Pakruojo r. sav., ir statiniui priskirto žemės sklypo 382/910 dalys (0,0382 ha) (unikalus Nr. 4400-4600-8808, kadastro Nr. 6538/0003:95 Linkuvos k. v.), adresas: J. Janonio g. 11, Linkuva, Pakruojo r. sav.

Žemės sklypo pagrindinė naudojimo paskirtis: kita.

Žemės sklypo naudojimo būdas: daugiabučių gyvenamųjų pastatų ir bendrabučių teritorijos.

**Žemės sklypas parduodamas.**

Specialiosios žemės ir miško naudojimo sąlygos: saugotini želdiniai (medžiai ir krūmai), augantys ne miškų ūkio paskirties žemėje; vandentiekio, lietaus ir fekalinės kanalizacijos tinklų ir įrenginių apsaugos zonos; nekilnojamųjų kultūros vertybių teritorija ir apsaugos zonos; elektros linijų apsaugos zonos.

Servitutai: nėra.

Pradinė bendra nekilnojamojo turto ir jam priskirto žemės sklypo pardavimo kaina 2 479,00 Eur (iš jos: pradinė nekilnojamojo turto pardavimo kaina 2 025,00 Eur; žemės sklypo pradinė pardavimo kaina 454,00 Eur (iš jos: žemės sklypo formavimo išlaidos 319,00 Eur)); kainos didinimo intervalas 100,00 Eur; viešo aukciono dalyvio registravimo mokesčio dydis 30,00  Eur; viešo aukciono dalyvio garantinio įnašo dydis 240,00 Eur; viešo aukciono žiūrovo bilieto kaina 20,00 Eur.

**II. BENDROSIOS VIEŠO AUKCIONO SĄLYGOS**

1. Viešo aukciono dalyvio registravimo mokestis, garantinis įnašas ir už viešo aukciono žiūrovo bilietą turi būti sumokėta iki dokumentų pateikimo registruoti viešo aukciono dalyviais.

2. Atsiskaitomoji sąskaita:

2.1. viešo aukciono dalyvio registravimo mokesčiui, garantiniam įnašui, už viešo aukciono žiūrovo bilietą, nekilnojamojo turto kainai, žemės sklypo formavimo išlaidoms sumokėti – Nr. LT894010045600057585 Luminor bank AB;

2.2. nekilnojamam turtui priskirto žemės sklypo kainai sumokėti – Nr. LT147044060000443912 AB SEB bankas.

3. Viešo aukciono vykdymo būdas – **tiesioginis aukcionas**.

4. Viešas aukcionas vykdomas vadovaujantis Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“ patvirtintu Valstybės ir savivaldybių nekilnojamųjų daiktų pardavimo viešame aukcione tvarkos aprašu.

**III. VIEŠO AUKCIONO DALYVIŲ REGISTRAVIMAS**

Asmenys, ketinantys dalyvauti viešame aukcione, dokumentus, reikalingus viešo aukciono dalyvio registravimui, pateikia Pakruojo rajono savivaldybės administracijai 2020 m. sausio 16 d. – 2020 m. sausio 17 d. 8.30-11.30 – 13.30-15.30 val., Kęstučio g. 4, 83152 Pakruojis, I aukštas, 101 kab. Laikoma, kad asmuo dokumentus dėl dalyvavimo viešame aukcione pateikė tinkamu būdu, jei dokumentai pateikti asmeniškai aukciono organizatoriui, paštu, per kurjerį, elektroninėmis ryšio priemonėmis el. pašto adresu savivaldybe@pakruojis.lt.

**IV. VIEŠO AUKCIONO DATA, LAIKAS, VYKDYMO VIETA**

2020 m. sausio 21 d. 9.30 val.; Pakruojo rajono savivaldybės administracija, Kęstučio g. 4, 83152 Pakruojis, I aukštas, 121 kab. (Mažoji posėdžių salė).

**V. ATSISKAITYMO UŽ VIEŠAME AUKCIONE ĮGYTĄ NEKILNOJAMĄJĮ TURTĄ TERMINAS IR TVARKA**

1. Viešo aukciono laimėtojas už įsigytą nekilnojamąjį turtą ir jam priskirtą žemės sklypą atsiskaito iš karto: nekilnojamojo turto kaina turi būti sumokėta ne vėliau kaip per 10 kalendorinių dienų po nekilnojamojo turto pirkimo-pardavimo sutarties pasirašymo, nekilnojamam turtui priskirto žemės sklypo kaina – ne vėliau kaip per 10 kalendorinių dienų po žemės sklypo pirkimo-pardavimo sutarties pasirašymo.

2. Nekilnojamojo turto pirkimo-pardavimo sutartis su viešo aukciono laimėtoju turi būti sudaryta per 15 kalendorinių dienų nuo viešo aukciono protokolo pasirašymo dienos. Nekilnojamam turtui priskirto žemės sklypo pirkimo-pardavimo sutartis turi būti sudaryta ne vėliau kaip per 5 darbo dienas nuo nekilnojamojo turto pirkimo-pardavimo sutarties pasirašymo. Nekilnojamajam turtui priskirto žemės sklypo pirkimo-pardavimo sutartis sudaroma valstybės įmonėje Turto bankas (kodas 112021042).

3. Nekilnojamojo turto ir žemės sklypo pirkimo-pardavimo sutarčių sudarymo išlaidas, įskaitant atlyginimą notarui, apmoka viešo aukciono laimėtojas.

4. Viešo aukciono laimėtojo garantinis įnašas įskaitomas kaip dalinė įmoka už įsigytą nekilnojamąjį turtą.

**VI. KITA INFORMACIJA**

1. Parduodamo turto apžiūra vyksta iš anksto susitarus su Pakruojo rajono savivaldybės administracijos Turto ir ūkio skyriaus atsakingais darbuotojais, Kęstučio g. 4, 83152 Pakruojis, tel.: (8 421) 69 075, el. paštas turtas@pakruojis.lt.
2. Informaciją dėl nekilnojamojo turto ir nekilnojamam turtui priskirto žemės sklypo pirkimo-pardavimo sutarčių projektų teikia Pakruojo rajono savivaldybės administracijos Turto ir ūkio skyriaus atsakingi darbuotojai, Kęstučio g. 4, 83152 Pakruojis, tel.: (8 421) 69 075, el. paštas turtas@pakruojis.lt.

3. Išsamesnė informacija apie parduodamą nekilnojamąjį turtą pateikiama Pakruojo rajono savivaldybės interneto svetainėje (adresas: <http://www.pakruojis.lt/go.php/turtas>, skiltyje „TURTO PARDAVIMAS“).

\* Dėl tolimesnių veiksmų (po viešo aukciono laimėtojo nustatymo) bendrauti su Pakruojo rajono savivaldybės administracijos Turto ir ūkio skyriaus atsakingais darbuotojais, Kęstučio g. 4, 83152 Pakruojis, tel.: (8 421) 69 075.

\_\_\_\_\_\_\_\_\_\_\_\_\_\_\_\_\_